Die Kerk: Publikasies van Tygerberg Baptiste Kerk
Daar is mense wat die rol van die kerk in vandag se samelewing bevraagteken. Onder hierdie tema is verskeie artikels oor die gemeente as instansie deur God gevestig, en die rol wat dit in vandag se samelewing behoort te speel.
'n Oudmodiese of Mens-gesentreerde Kerk?
deur David Moss
In die vroeë 1970's het 'n jong man en sy drie vriende met 'n deur-tot-deur-opname in 'n sekere deel van Amerika probeer uitvind wat mense graag in 'n kerk wil hê. Met die informasie wat hulle opname geproduseer het, het hulle 'n kerk gestig met die doel om die verwagtinge van nie-kerkgaande mense tevrede te stel. Dit was die begin van 'n dramatiese verandering in die manier waarop kerke en predikante na hul gemeenskappe begin kyk het.
Die Bewyse van die Georganiseerde Kerk
Daar is vandag 'n groeiende aantal Christene wat leer dat daar geen bewyse in die Bybel is dat die kerk formeel byeengekom, soos wat die meeste kerke dit vandag doen nie. Alhoewel hulle ook erken dat gelowiges byeen moet kom om sekere gebruike soos die Nagmaal, Bybellesse en gebed te beoefen, is dit volgens hulle, nie nodig vir kerkdienste en te veel organisasie nie.